ছিকুং

ছিকুংএই ম্যান্ডারিন চীনা নামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। বিভিন্ন গণমাধ্যমে "কিগং", "চিগং", ইত্যাদি বানানও দেখা যেতে পারে, কিন্তু বাংলা উইকিপিডিয়াতে সঠিক চীনা উচ্চারণের সবচেয়ে কাছাকাছি এবং সহজে পঠনযোগ্য প্রতিবর্ণীকরণ করা হয়েছে। () দেহভঙ্গি, নড়াচড়া, শ্বাস-প্রশ্বাস এবং ধ্যানের একটি সমন্বিত পদ্ধতি, যা স্বাস্থ্য, আধ্যাত্মিকতা এবং সমরকলা (মার্শাল আর্ট) প্রশিক্ষণের উদ্দেশ্যে ব্যবহৃত হয়। এই পদ্ধতিটির উৎস ঐতিহ্যবাহী চীনা চিকিৎসাবিদ্যা, চীনা দর্শন ও চীনা সমরকলা। চীনে ও এশিয়ার অন্যত্র এটিকে প্রাণশক্তি তথা ছি-র বিকাশসাধন ও ভারসাম্যবিধানের অনুশীলন হিসেবে গণ্য করা হয়।

ছিকুং অনুশীলনে সাধারণত চলন্ত ধ্যান, ধীরে প্রবহমান নড়াচড়ার সমন্বয়, গভীর ছান্দিক শ্বাসপ্রশ্বাস ও মনের শান্ত ধ্যানগ্রস্ত অবস্থার উপর জোর দেওয়া হয়। চীনে ও বিশ্বের অন্য বহু স্থানে লোকজন বিনোদন, শরীরচর্চা বা ব্যায়াম, শিথিলায়ন, প্রতিরোধমূলক চিকিৎসা, ধ্যান, আত্মবিকাশ ও সমরকলার প্রশিক্ষণের অংশ হিসেবে ছিকুং চর্চা করে থাকে।

টীকা

 তথ্যসূত্র 

বহিঃসংযোগ

বিষয়শ্রেণী:চীনা সমরকলা
বিষয়শ্রেণী:ঐতিহ্যবাহী চীনা চিকিৎসাবিদ্যা
বিষয়শ্রেণী:বিকল্প চিকিৎসাবিজ্ঞান
বিষয়শ্রেণী:আরোগ্য
বিষয়শ্রেণী:ধ্যান
বিষয়শ্রেণী:ছিকুং